section_heading: Povijest
paragraph_text: Karađoz-begovu džamiju je izgradio osmanski arhitekt Kodza Mimar Sinan 1557. godine. Veličina džamije iznosi 13,4x13,4 metara. Nadzornik i glavni donator radova bio je mostarski vakif Mehmed-beg Karađoz, brat tadašnjeg hercegovačkog vezira Rustem-paše, koji je uz džamiju izgradio i medresu, tri mekteba, imaret i musafirhanu, tri mosta i više hanova. Također je za izdržavanje svojih zadužbina ostavio i 42 dućana u mostarskoj čaršiji, 16 tabhana (kožara), 6 mlinova, 2 stupe, nešto zemlje i 300 000 osmanskih dirhema.